MONO29 ยันจ่ายค่าไลเซ่นส์ทีวีดิจิตอลเรียบร้อยแล้ว
ช่อง MONO29 ยันจ่ายค่าไลเซ่นส์ทีวีดิจิตอลจำนวน 322 ลบ. เรียบร้อยแล้ว
25 พ.ค. 2558

นายนวมินทร์ ประสพเนตร กรรมการผู้จัดการ บริษัท โมโนบรอดคาซท์ จำกัด ในเครือโมโนกรุ๊ป เปิดเผยว่า ช่อง MONO29 สามารถจ่ายค่าไลเซ่นส์ของทีวีดิจิตอลในงวดสองได้ตามที่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) กำหนด โดยเป็นจำนวนเงิน 322 ล้านบาท เรียบร้อยแล้วในวันที่ 22 พค.ที่ผ่านมา
อย่างไรก็ตาม ที่ผ่านมาทางบริษัทมีการเตรียมความพร้อมตั้งแต่วันแรกที่คิดจะเข้าประมูลทีวีดิจิตอล ทั้งทางด้านเงินทุน บุคลากรและคอนเทนต์
ทั้งนี้ ช่อง MONO 29 ได้ดำเนินธุรกิจมาครบ 1 ปี เมื่อเดือนเมษายนที่ผ่านมา บริษัทได้เดินตามเป้าหมายที่วางไว้ในขั้นแรกได้สำเร็จ และเตรียมรุกขั้นต่อไปตามแผนที่วางไว้ด้วยอย่างเข้มข้น ซึ่งด้านเรตติ้งต้องบอกว่าบริษัทพอใจมากในวันนี้ ช่อง MONO29 อยู่ในอันดับ 5 ของผู้ชมทั้งประเทศ จึงทำให้เอเจนซี่ให้การยอมรับและวางใจในการซื้อโฆษณากับช่องเราอย่างมาก